jkorsvik/nowiki_second_scrape_merged huggingface dataset:
Liste over nasjonale kjennetegn på kjøretøy

Internasjonalt vises et kjøretøys opprinnelsesland ved et nasjonalitetsmerke: et skilt med en kode av uthevede store, svarte bokstaver på hvit bakgrunn i nærheten av bakre skiltplate/nummerskilt eller en bokstavkode inkorporert i skiltplatene (vanlig i Europa).
Tilordningen av koder forvaltes av FN under Genève-konvensjonen om vegtrafikk av 1949 og Konvensjonen om veitrafikk av 8. november 1968. Mange av de kodene som er kommet til etter etableringen av ISO 3166-standarden, har samme to- eller tre bokstavers kode som denne.
Merk: En asterisk (*) angir at koden er uoffisiell.


== Gjeldende kjennetegn ==


== Utgåtte kjennetegn ==


== Se også ==
Nasjonalitetsmerke
Kjennemerke for motorkjøretøy
Kjennemerke for motorkjøretøy i Norge
Kjennemerke for motorkjøretøy i Europa


== Referanser ==


== Litteratur ==
Registration Plates of the World, 4. utgave 2004. ISBN 095-02735-7-0
Herzfeld, Andreas: Die geschichte der Deutschen Kfz-Kennzeichen, vedlegg IX. 4. opplag 2010.  ISBN 978-3935131-11-7


== Eksterne lenker ==
Oversikt fra UNECE over gjeldende koder
Uoffisielle nasjonale kjennetegn
Bueskyting under Sommer-OL 2004

Bueskyting var med på det olympiske programmet for trettende gang under OL 2004 i Athen. Det ble konkurrert om fire olympiske titler, en individuell for kvinner og menn og en lagkonkurranse for kvinner og menn. Sør-Korea vant tre gullmedaljer og Italia én.


== Medaljer ==


== Menn ==


=== Individuelt ===


=== Lagkonkurranse ===


== Kvinner ==


=== Individuelt ===


=== Lagkonkurranse ===


== Eksterne lenker ==
Resultater og profilside Arkivert 11. desember 2008 hos Wayback Machine. på sports-reference.com
Cabin Fever

Cabin Fever er en amerikansk skrekkfilm fra 2002 regissert og skrevet av Eli Roth. Hovedrollene spilles av Rider Strong, Jordan Ladd, James DeBello, Cerina Vincent og Joey Kern.
Dette var Eli Roths debut som regissør.


== Handling ==
Paul, Bert, Marcy, Jeff og Karen er fem ungdommer som skal feire at de er ferdig med college. De leier derfor en hytte på et øde sted for en uke. Gjengen forbereder seg på fest og moro, men ganske raskt får de en særdeles stygg overraskelse. Bert skyter noe han tror er et dyr, som viser seg å være en uteligger som lider av en meget alvorlig hudsykdom. Uteliggeren ber om hjelp, men Bert får panikk og flykter av gårde. Det ender ikke bedre enn at uteliggeren til slutt står på døra til hytta. Når han igjen blir nektet inngang og hjelp, prøver han å stjele bilen deres. Ungdommene får panikk når uteliggeren spyr opp blod inni bilen, og går løs på ham med spade og annet før en av dem setter fyr på ham, hvorpå han flykter brennende ut i skogen og til slutt havner i et vannreservoar. Der blir den døende liggende å forpeste drikkevannet. Når ungdommene en etter en begynner å få symptomene på hudsykdommen som herjet uteliggeren begynner ting virkelig å gå galt.


== Om filmen ==
Cabin Fever har hentet mye inspirasjon fra kjente kultfilmer som Evil Dead, The Blair Witch Project og Motorsagmassakeren. Filmen har også en komisk undertone uten at den kan betraktes som en skrekkomedie av den grunn.
Filmen fikk blandet kritikk av filmanmelderne og hadde moderat kommersiell suksess internasjonalt med en inntjening på $30 millioner [1]. Tatt i forhold til filmens beskjedene budsjett ble den en suksess, Den ble også filmselskapet Lionsgate Home Entertainments største suksess inntil da. Filmen har fått en del kritikk på grunn av den forvirrende slutten.
I 2009 kom en oppfølger: Cabin Fever 2: Spring Fever.


== I rollene ==


== Eksterne lenker ==
(en) Cabin Fever på Internet Movie Database 
(no) Cabin Fever hos Filmfront 
(da) Cabin Fever i Danmark Nationale Filminstitut 
(fr) Cabin Fever på Allociné 
(nl) Cabin Fever på MovieMeter 
(en) Cabin Fever på AllMovie 
(en) Cabin Fever på Turner Classic Movies 
(en) Cabin Fever på Rotten Tomatoes 
(en) Cabin Fever på Metacritic 
(en) Cabin Fever på Box Office Mojo
Indeksfond

Indeksfond er verdipapirfond som forsøker å replikere utviklingen i en markedsindeks. Fondets forvalter forsøker i størst mulig grad å gjenskape avkastningen til fondets referansesindeks. Indeksfond har typisk lave kostnader; både forvaltningshonorar og kostnader forbundet med handel. Forskning har vist at indeksfond ikke er dårligere enn aktiv forvaltning.
Børshandlede fond (også kalt ETF, eller Exchange-traded Fund) er nært beslektet med indeksfond.


== Teoretisk begrunnelse ==
En markedsindeks sier hvilken avkastning investorene som helhet i det aktuelle markedet oppnår (før kostnader). For at en investor skal gjøre det bedre enn indeksen må, per definisjon, en annen gjøre det dårligere enn indeksen.
I sin søken etter å slå markedet, altså å gjøre det bedre enn gjennomsnittet, pådrar investorene seg kostnader som forvaltningshonorarer og transaksjonsrelaterte kostnader. Investorene som helhet oppnår markedsavkastningen minus sine kostnader.
En investor som eier en kopi av markedsindeks med lavere kostnader enn gjennomsnittsinvestoren vil, per definisjon, oppnå høyere avkastning enn gjennomsnittsinvestoren,
Empirisk forskning har vist at svært få aktivt forvaltede fond klarer å oppnå bedre risikojustert avkastning enn billige indeksfond. Dette skyldes forvaltningshonorarer og handelsdrevne kostnader. Typisk vil 80-90 prosent av fondene gjøre det dårligere enn billige indeksfond etter en tiårsperiode. Gevinsten ved å velge et «vinnerfond» er i snitt langt mindre enn tap ved å velge et «taperfond».


== Prinsipper for valg av indeksfond ==
Lavest mulige totale kostnader:
- lavest mulig forvaltningshonorar
- minst mulig handel (omløpshastighet på porteføljen)
Størst mulig spredning (flest mulig aksjer/verdipapirer, bransjer, land og regioner)


== Eksterne lenker ==
Morningstar.no: Indeksfond: fordeler, ulemper og tilgjenglighet
Frontignan

Frontignan er en kommune i departementet Hérault i regionen Occitanie sør i Frankrike.


== Befolkningsutvikling ==
Antall innbyggere i kommunen Frontignan


== Referanser ==
Kommunedata fra INSEE


== Eksterne lenker ==
Offisielt nettsted 
(en) Frontignan – kategori av bilder, video eller lyd på Commons 
(en) Frontignan – galleri av bilder, video eller lyd på Commons 
Kommunedata INSEE
Børsfond

Et børsfond (engelsk: exchange-traded fund eller ETF) er et verdipapirfond som omsettes direkte på en børs i motsetning til vanlige verdipapirfond som omsettes gjennom et forvaltningsselskap eller en distributør. Børsfond omsettes løpende i børsens åpningstid. Et børsfond kan i noen tilfeller være giret (også kalt leverage), som gir kjøperen en høyere eksponering mot markedssvingninger. Bruken av giring er relativt vanlig blant børsfond knyttet til spekulasjon i råvarepriser og statsrenter.
Børsfond er nesten utelukkende passivt forvaltede indeksfond. 


== Eksterne lenker ==
Oslo Børs: Om ETFs
Morningstar.no: ETF børsfond og deres nytte
Stephen Murphy

Stephen James Murphy (født 11. desember 1981 i Dundee) er en skotsk ishockeyspiller. Han er målvakt for Stjernen Hockey, og har spilt i Storbritannia, USA og Sverige.


== Referanser ==


== Eksterne lenker ==
(en) Stephen Murphy – Eurohockey.com 
(en) Stephen Murphy – Hockeydb.com 
(en) Stephen Murphy – Eliteprospects.com 
Profil på www.eurohockey.net
Restriksjonsenzym

Restriksjonsenzym eller restriksjonsendonuklease er enzymer fra bakterier som spalter DNAet ved spesielle basesekvenser som enzymet kjenner igjen. Disse resistriksjonsenzymene kutter DNA ved å binde seg til et restriksjonssete på arvestoffet og fosfodiesterbindingen brytes. Eneste kofaktor for enzymene er Mg2+
Under naturlige forhold har restriksjonsenzymene til oppgave å fjerne og ødelegge DNA som er fremmed for bakterien og dette beskytter bakterien mot fremmed DNA (f.eks. virus). 
I genteknologi er restriksjonsenzymer mye brukt.
Freejack

Freejack er en amerikansk science fiction og actionthriller fra 1992 med Emilio Estévez i hovedrollen. Andre sentrale roller spilles av Mick Jagger, Rene Russo, Jonathan Banks og Anthony Hopkins. Regi er ved Geoff Murphy. Filmen handler om en racerbilsjåfør som, under en ulykke, forflyttes 18 år frem i tid. 


== Handling ==
Emilio Estévez spiller racebilføreren Alex Furlong, som under et Formel 1-løp i 1991 mister kontroll over bilen og tilsynelatende dør. I siste minutt blir han transportert frem i tid, til gatene i New York i 2009. Han er her en såkalt "freejack", en fremmed i et fremmed land som er preget av forurensning og kaos. Ganske raskt blir han jaktet på av en hensynsløs "bensamler" (Jagger) som  kan tjene millioner på å håve ham inn for den rike McCandless (Hopkins), som er syk og trenger en ny kropp. Alex møter også sin kone, som nå jobber for McCandless. Han må kjempe en voldsom kamp mot McCandless og hans politi for å forhindre ham i å ta bolig i sin kropp.


== Om filmen ==
Filmen illustrer hvilke tanker man i 1992 gjorde seg om en såpass nær fremtid som 2009. Fremtiden i denne filmen skildres som et dystert og kaotisk sted forpestet av miljøforurensing. Bruken av sofistikert fremtidsteknologi som laservåpen, talestyrt data, tidsmaskin osv. er også her fremtredende, slik som i en rekke andre fremtidsfilmer fra 1970- og 1980-tallet. Nå, 2008, ser man hvor fjernt fra virkeligheten filmens scenario egentlig er, og at ting ikke har endret seg så mye og ikke blitt til slikt et dystert sted som skildres i filmen. 
Filmen ble nominert til tre Saturn Awards i 1993.


== I rollene ==
Emilio Estévez: Alex Furlong
Mick Jagger: Victor Vacendak
Rene Russo: Julie Redlund
Anthony Hopkins: Ian McCandless
Jonathan Banks: Mark Michelette
Amanda Plummer: Nonne


== Referanser ==


== Eksterne lenker ==
(en) Freejack på Internet Movie Database 
(sv) Freejack i Svensk Filmdatabas 
(da) Freejack i Danmark Nationale Filminstitut 
(fr) Freejack på Allociné 
(nl) Freejack på MovieMeter 
(en) Freejack på AllMovie 
(en) Freejack på Turner Classic Movies 
(en) Freejack på Rotten Tomatoes 
(en) Freejack på Box Office Mojo 
Filmtrailer
Vott

En vott er en type håndplagg som oftest er strikket og som brukes for å holde hendene varme, særlig om vinteren. Mens hansker har et rom for hver finger, har votter et rom for tommelen og et større rom for de andre fingrene. 


== Typer ==
Votter er som regel strikket av ullgarn, men det finnes også polvotter som er trukket med vindtett tekstil ytterst og fôret med saueskinnspels eller fiberpels på innsida. Tovede votter er ekstra varme. Votter er oftest tykkere og varmere enn hansker, men gjør det vanskeligere å bruke enkeltfingre til å håndtere verktøy, instrumenter og annet. 
En vante er en tynnere fingervott eller strikket hanske.
Strikkevotter kan ha samme mønsterdekor som andre varme strikkeplagg, for eksempel gensre, luer, skjerf og strømper. Selbuvotter har det tradisjonelle mønster med selburose. En steike- eller grillvott er en vattert gryteklut formet som en stor vott. 

		
		
		
		
		


== Annet ==


=== Etymologi ===
Ordet vott kommer fra det norrøne vǫttr som er i slekt med vante, et ord som igjen kommer fra et germansk ord for å «vinde», «tvinne» og «sno» (want var i eldre tysk og nederlandsk betegnelse på vevd tekstil eller klede). En vott kan på svensk kalles tumvante («tommelvante») og dansk bælgvante («belgvante»).


=== I kulturen ===
Vinternatt, det vil si natt til 14. oktober, første vinterdag i vinterhalvåret,  til merkes på gamle primstaver med en enkel tegning av en vott. Den dagen skal primstaven snus fra sommer- til vintersida. Votten kan tolkes som en biskophanske, et symbol for pave Calixtus 1 som i den gamle kirkekalenderen ble feiret  denne dagen. 
Det finnes flere fortellinger om votter. I den norrøne fortellingen om Tor hos Utgards-Loke blir det fortalt at guden og reisefølget hans overnattet i et underleg hus med et lite siderom. Da de våknet, viste det seg at de hadde sovet i den digre votten til kjempen Skryme. I en annen historie har Tor selv fått låne et par jernvotter av gygren Grid som han verger seg mot jotunen Geirrød med. Skinnvotten er et russisk-ukrainsk folkeeventyr om en mann som mister en vott som flere dyr etter tur tar i bruk som hus.  Da eieren finner votten igjen synes han det er merkelig at den fortsatt er varm. I 1964 utgav forfatteren Alf Prøysen barneboka Den grønne votten. Boka handler om en vott «som Ragnar fikk av Bestemor til jul og om alt det rare den fikk være med på», blant annet som hus for en musefamilie, og ble illustrert av Borghild Rud.


== Se også ==
Vante, strikket hanske med fem fingerrom
Pulsvante, strikket hanske med korte, åpne fingrerom
Hanske, håndplagg av skinn, gummi eller tekstil med rom til hver finger
Muffe, sylinder- eller rørformet håndplagg til å stikke hendene i for å holde dem varme
Sjøvott


== Litteratur ==
Annemor Sundbø: Norske vottar og vantar Det Norske Samlaget 2010 ISBN 9788252177725


== Eksterne lenker ==
(en) Mittens – kategori av bilder, video eller lyd på Commons
Erik Forfod

Erik Forfod (født 17. april 1968) er programleder i NRK P1 og NRK P1 +.   
Forfod er fra Trondheim, og arbeider i NRKs redaksjon på Tyholt.Forfod startet med radio tidlig på 80-tallet. Han var med å starte opp Bydelsradioen for Kolstad og Flatåsen (som ble til Radio Fem), var også innom Radio Trondheim og Radio 1 samt en liten periode som redaktør av Radio Motor i Trondheim, før han startet i NRK.   
Erik Forfod har ledet mange tv- og radioprogram med dansebandmusikk. Siden 1994 har han ledet radioprogrammet På dansefot, der han spiller dansebandmusikk.


== Referanser ==
Filip

Filip og Philip er mannsnavn med opprinnelse i det greske navnet Phílippos. Navnet er dannet av de greske ordene phílos, «venn», og hippos, «hest».


== Utbredelse ==
Philip var et vanlig navn i England fra 1200-tallet til slutten av 1900-tallet.

Philip var et populært navn i USA på 1800-tallet og fram til 1930-årene.

I Sverige har Filip vært et populært navn siden 1990-årene.

Tabellen nedenfor gir en detaljert oversikt over populariteten til mannsnavnet Filip og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Filip II av Makedonia (f. 382 f.Kr, d. 336 f.Kr.), konge av Makedonia og far til Aleksander den store
Apostelen Filip, en av Jesu disipler
Filip IV av Frankrike (1268–1314), konge av Frankrike
Filip II av Spania (1527–1598), konge av Spania og Portugal
Philip, hertug av Edinburgh (1921–2021), gift med dronningen av Storbritannia
Philip Newth (f. 1939), britisk-norsk forfatter og illustratør
Philip Pullman (f. 1946), britisk forfatter
Filip Šovagović (f. 1966), kroatisk skuespiller
Philip Seymour Hoffman (f. 1967), amerikansk skuespiller
Felipe, fyrste av Asturias (f. 1968), spansk konge
Filippo Inzaghi (f. 1973), italiensk fotballspiller
Felipe Massa (f. 1981), brasiliansk Formel 1-fører
Filip Rygg (f. 1983), norsk politiker


== Referanser ==


== Eksterne lenker ==

(en) Behind the Name: Filip
(en) Think Baby Names: Filip
Charles Fazzino

Charles Fazzino (født 26. desember 1955 i New York) er en amerikansk 3D-popkunstner med finsk mor og italiensk far. Han begynte som gatemaler sammen med faren, men fikk raskt en interesse for 3D-kunst. Nå har han holdt på med det i 25 år (2008) og har utstilt i 600 gallerier i verden. Fazzino var elev ved Parsons School of Design og New York School of Visual Arts.
Detaljrikdommen i hvert enkelt bilde er enorm. Noen tar utgangspunktet i steder, som Las Vegas, hvor man finner igjen alle kjente landemerker fra byen.
Fazzino gjør en grundig undersøkelse på den historien han skal fortelle, enten det omhandler et sted eller en person. Han lager skisser som danner grunnlag for trykk. De lages i et begrenset opplag og hver detalj skjæres omhyggelig ut før den plasseres tilbake i bildet.
Før gjorde Fazzino alt arbeidet selv. Nå som han er blitt verdensledede innenfor sin sjanger, har han både sitt eget trykkeri og ansatte som skjærer ut alle detaljene. Hvert bilde - noen små og morsomme, andre imponerende store - er rammet inn i flere lag, noe som forsterker 3D-effekten.
Hans kunstverk finnes i de private samlingene til Rosie O'Donnell, Michael Eisner, Hillary Clinton, presidentene Bill Clinton og George Bush, Paul McCartney, Phil Collins, Roger Clemens, Michael Jordan, Julia Roberts og mange flere.


== Referanser ==


== Eksterne lenker ==
Offisielt nettsted
Pygaera timon

Pygaera timon er en sommerfugl som tilhører familien tannspinnere (Notodontidae). denne brokete arten finnes ikke i Norge, men den forekommer i det sørlige Finland og i et lite område i Småland i Sverige.


== Utseende ==
En middelsstor (vingespenn 35 – 44 mm), kraftig, brun spinner. Den brun-brokete fargen er ganske karakteristisk for denne arten. Hodet er middels stort, antennene er fjærformede hos begge kjønn, lengst og bredest hos hannen. Kroppen er kort og kraftig. Brystet er lyst brungrått med en timeglass-formet, sjokoladebrun tegning i midten. Bakkroppen er tett kledt med middels lange, brune hår. Forvingen er trekantet med buet ytterkant og markerte vingespisser. Den er brun med et bredt, en tanke mørkere tverrbånd (med uregelmessige kanter) i midten. Nær roten er det fire mørkebrune flekker som til sammen danner et siksak-tverrbånd. Ved fremkanten nær spissen er det to hvite flekker, mellom disse en mer eller mindre tydelig, brunoransje flekk. Bakvingen er brun med et smalt, lyst tverrbånd. Larven er lang og tynn, gråbrun, og ligner sterkt på en kvist. Den har en pukkel på det fjerde kroppsleddet og noen lyse børster langs kroppssidene som virker som et "skjørt" som visker ut larvens skygge og dermed gjør den mye vanskeligere å oppdage.


== Levevis ==
Larvene lever på osp (Populus tremula), og denne arten finnes nesten bare i eldre ospeskoger. De voksne spinnerne flyr om natten i mai – juni, og hannene kommer gjerne til lys. Trolig holder de seg mest oppe i kronene på ospetrærne. Etter paringen legger hunnen 150 – 200 egg i smågrupper på ospeblader. Larvene er svært godt kamuflerte når de sitter på ospekvister. En ganske uvanlig egenskap er at larven ser ut til å kunne forandre fargen på hemolymfen (blodet) sitt slik at den gir best mulig kamuflasje på ulike underlag – grønn når den sitter på et blad og mørk rødaktig når den sitter på en kvist. Når larven er utvokst i august, spinner den sammen to blader og lager en kokong av silke mellom disse, der den forvandler seg til en puppe. Kokongen faller ned på bakken med løvfellingen om høsten, og puppen overvintrer før den klekkes neste vår.


== Utbredelse ==
Pygaera timon er en sjelden, østlig art i Norden, men forekommer noenlunde vanlig i den sørlige delen av Finland. I Sverige finnes den bare i et lite område i det østlige Småland. Ellers forekommer den fra Tsjekkia og Polen østover gjennom Russland til Stillehavet i Øst-Sibir og det nordlige Kina.


== Kilder ==
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]


== Eksterne lenker ==
(en) Pygaera timon i Encyclopedia of Life 
(en) Pygaera timon i Global Biodiversity Information Facility 
(sv) Pygaera timon hos Dyntaxa 
(en) Pygaera timon hos Fauna Europaea 
(en) Pygaera timon hos NCBI 
(en) Kategori:Pygaera timon – bilder, video eller lyd på Wikimedia Commons
Jarle Rosseland

Jarle Rosseland (født 19. januar 1952 i Bergen) er en norsk bildekunstner. 
Jarle Rosseland var elev av sin far Inggard Rosseland. Fra 1971-1972 var han student ved Silverline Guild of Artists i Connecticut i USA. 
Hans arbeidsområde omfatter grafikk, maleri, design, skulptur og bildevev. Han har blant annet vært opptatt av det norrøne, blant annet i sin Vinland-serie med motiver og detaljer fra blant annet vikingtidens treskurd.
Rosseland lager ofte sine bilder i serier (eller billedsuiter), som  «Livets tre»-seriene, Vinland-serien og Viking-suiten.
Rosseland har hatt en rekke utstillinger i Norge, Europa, Asia, USA og Canada. Han har stilt ut på nasjonalmuseer i flere land og er innkjøpt av Nasjonalgalleriet, Norsk kulturråd, Riksgalleriet, Oslo, Oslo kommunes samlinger og Bergen Billedgalleri. I 2006 utformet han diplomet til Nobels fredspris.


== Referanser ==


== Eksterne lenker ==
Offisielt nettsted 
Tom Lund Kunstformidling – Jarle Russeland
Kristian Ørud

Kristian Ørud (født 27. februar 1872 på Skjefstad i Østre Toten, død 2. juli 1946 på Ørud) var en norsk politiker (Bondepartiet). Han var ordfører i Østre Toten i perioden 1923–25 og stortingsmann fra Oppland fylke 1926–36. I hele 17 år, i tidsrommet 1921–1938, var han også fylkesformann for Oppland bondeparti.
Han vokste opp på garden Ørud, som faren hadde kjøpt i 1879. Kristian Ørud tok over eiendommen i 1904. Han hadde da gått to år på amtsskolen og tatt kurs ved landbrukshøgskolen på Ås. Ørud ble i 1906 gift med Amalie Stenberg (1885–1939) fra Vestre Toten.
Ørud ble valgt til første varamann i herredsstyret i 1910, og fra 1919 til 1931 var han fast møtende representant.
Etter endt politisk karriere ble han i 1939 utnevnt til bestyrer for Norges Banks avdeling på Gjøvik. Denne stillinga hadde han til 1945. Kristian Ørud var medlem av NS, og det ble etter krigen innleda etterforskning. Ørud døde imidlertid før saken var ferdig etterforska.


== Stortingskomiteer ==
1922-24: Varamedlem i Jernbanekomiteen – Møtte for Borch deler av 1923 og 1924.
1922-24: Varamedlem i Næringskomite nr. 2 – Møtte for Skurdal i deler av 1922 og 1923.
1925-27: Varamedlem i Jernbanekomiteen – Møtte for Borch deler av perioden.
1925-27: Varamedlem i Skog- og vassdragskomiteen – Møtte for Thune 16.04.-03.05.1926.
1928-30: Medlem i Post- og telegrafkomiteen.
1931-33: Medlem i Militærkomiteen – Kom som forsterkning i 1931, ved behandling av Forsvarsordningen.
1931-33: Medlem i Post-, telegraf- og kystfartskomiteen.
1934-36: Sekretær i Militærkomiteen.


== Referanser ==


== Kilder ==
Gjørvad, O. (red.): Totens bygdebok II, s. 44-45.
NSDS politikerbiografi
Opplandsarkivets avskrift av kommunevalgresultater


== Eksterne lenker ==
(no) Kristian Ørud hos Norsk senter for forskningsdata
Thaumalea

Thaumalea er navn på slekter:

Thaumalea (målermygg), en slekt av insektene mygg
Thaumalea (zoologi) - en slekt av klassen Copepoda